#

**Записник од 16-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 16-тата седница на Советот на Општина Берово одржана на ден 31.08.2022 година со почеток во 08:00 часот салата за состаноци при општина Берово*.**

 Непосредно пред почетокот на 16тата Седница на Совет, телефонски добивме информација дека Претседателот на Советот,Стево Суџуковиќ има доживеано сообраќајна несреќа и нема да може да присуствува на Седницата.

 Седницата ја отвори и со неа раководеше Овластен член на советот со Решение Бр.09-3985/1 од 22.11.2021 година, Марија Буровска.

 Од вкупно 15 Советници на седницата присуствуваа 14 Советници и тоа: Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 Отсутен од Седницата беше Стево Суџуковиќ.

 На Седницата присуствуваa Татјанка Муртовска- одговорен сметководител во општина Берово и Емилија Ваканска, како правна поддршка.

 Овластениот член на советот со Решение Бр.09-3985/1 од 22.11.2021 година, Марија Буровска., за работа на 16-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Ребаланс на Буџетот на општина Берово за 2022 година;
2. Годишен план за вработување за 2023 година на Општина Берово;
3. Предлог Одлука за давање на согласност за склучување на Колективен договор на Општина Берово;
4. Предлог Одлука за доделување на железнички шини на Звонко Ролевски од Берово;
5. Предлог Одлука за доделување на железнички шини на Дејан Бошнаковски од Берово;
6. Предлог Одлука за доделување на железнички шини на Митко Илијевски од Берово;
7. Предлог Одлука за дополнување на Одлуката за определување на цената на комуналните услуги;
8. Предлог Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2022 година;
9. Годишен план за вработување за 2023 година ЈПКР„УСЛУГА„ Берово;
10. K1 – Квартален извештај за извршувањето на буџетот на општина Берово за извештајниот период од 01.04 до 30.06.2022 година(втор квартал);
11. К2 – Квартален извештај за достасани ненамирени обврски на општина Берово период за извештаен период за квартал од 01.04 – 30.06.2022 година;
12. К3 – Квартален извештај за промените на состојбата на секое задолжување на општините и јавните претпријатија основани од општините за извештаен период период за квартал од 01.04 – 30.06.2022 година;
13. Квартален извештај за видови и број на интервенции од ТППЕ за втор квартал од 01.04. до 30.06.2022 година;
14. Извештај-Елаборат за проценета штета од елементарна непогода-пожар од Комисија за проценка на штети од природни непогоди и други несреќи на подрачјето на Општина Берово;
15. Квартален извештај за работа на Дом на култура „Димитар Беровски“ Берово за 2022 година за втор квартал (01.04-30.06.2022 година);
16. Квартален извештај за работа за 2022 година на ОЈУЗСЗЛ„др.Иван Влашки“Берово за втор квартал од 01.04-30.06.2022 година;
17. Годишна програма за работа на ООУ„Дедо Иљо Малешевски“ за учебната 2022/2023 година;
18. Шестмесечен извештај за работа на ЈПКР „Услуга“ Берово за 2022 година;
19. Шестмесечен финансиски извештај за работа на ЈПКР „Услуга“ Берово за 2022 година;
20. Советнички иницијативи и прашања;
21. Барања од институции и граѓани.

 Советникот Гоце Ружински предложи дополнителна точка:

* **Програма за Измена и дополнување на Програма за комунални дејности за 2022 година;**

Исто така и советничката Марија Буровска предложи дополнителна точка:

* **Предлог Одлука за престанок и давање на трајно користење на движни ствари без надоместок;**

да бидат 20 и 21 точка од решението,а точките **Советнички иницијативи и прашања** и **Барања од институции и граѓани,** да бидат 22 и 23 точка**.**

 Никој од советниците не се јави за збор, па Овластениот член на советот, Марија Буровска го стави на гласање предложениот дневен ред и истиот е усвоен **со 14 гласа ЗА, нема советници кои гласале ПРОТИВ, и нема ВОЗДРЖАНИ советници,** со измените и дополнувањата.

 Заради настанатата ситуација сите советници се договорија да се разгледа само првата точка од дневниот ред: **Ребаланс на Буџетот на општина Берово за 2022 година**; и седницата да се прекине. **Со 14 гласа ЗА, нема советници кои гласале ПРОТИВ, и нема ВОЗДРЖАНИ советници,** е усвоен предлогот **седницата да се прекине по разгледување на првата точка Ребаланс на Буџетот на општина Берово за 2022 година**

**ДНЕВЕН РЕД**

1. ***Ребаланс на Буџетот на општина Берово за 2022 година;***

 Овластениот член на советот, Марија Буровска отвори расправа по дадената точка. Одговорниот сметководител во општина Берово, Татјанка Муртовска ги образложи измените и дополнувањата на буџетот пред советниците. Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за изменување и дополнување на Буџетот на Општина Берово за 2022 година;*

Седницата се прекина во 8:50 часот.

 Усвоен со

Бр.09-3509/1

 28.09.2022 година

Берово

 *Записничар Претседател на Совет*

*Благородна Рунтевска Марија Буровска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис)*  *(потпис)*